পাটালি
খেজুর গাছ থেকে রস সংগ্রহ করে মাটির হাঁড়ি বা টিনের তাপাল/তাফাল আগুনের চুলায় বসিয়ে ঘন করে পাক দিয়ে গুড় তৈরি করা হয়। খেজুরের রস দ্বারা তৈরী গুড় যা জ্বাল দিয়ে ঘন করার পর নির্দিষ্ট আকারের পাত্রে ঢেলে ঠাণ্ডা করে তৈরি করা হয়, তাকেই পাটালিগুড় বলে। বাংলাদেশে পাটালি গুড় দিয়ে পিঠা, পায়েস ইত্যাদি সুস্বাদু নাস্তা তৈরি করা হয়। পাটালি গুড়ের সন্দেশ এদেশে একটি অত্যন্ত জনপ্রিয় মিষ্টান্ন।